สงครามโบชิน
สงครามครั้งนี้มีรากเหง้ามาจากความไม่พอใจในบรรดาขุนนางและซามูไรหนุ่มจำนวนมากจากการจัดการกับคนต่างด้าวของรัฐบาลโชกุนหลังการเปิดประเทศญี่ปุ่นเมื่อทศวรรษก่อน อิทธิพลของชาติตะวันตกที่เพิ่มขึ้นในเศรษฐกิจนำไปสู่ความเสื่อมที่คล้ายกับประเทศทวีปเอเชียอื่นในเวลาไล่เลี่ยกัน พันธมิตรซามูไรตะวันตก โดยเฉพาะอย่างยิ่งแคว้นโชชู แคว้นซัตสึมะ และแคว้นโทะซะ และข้าราชบริพาร ยึดการควบคุมราชสำนักจักรพรรดิและมีอิทธิพลต่อจักรพรรดิเมจิวัยหนุ่ม โทกูงาวะ โยชิโนบุ โชกุนในเวลานั้น ตระหนักถึงสถานการณ์ที่หมดหวังของตน จึงสละอำนาจทางการเมืองคืนแก่จักรพรรดิ โยชิโนบุหวังว่าเมื่อทำดังนี้ จะสามารถรักษาตระกูลโทกูงาวะและเข้ามีส่วนร่วมในรัฐบาลอนาคต
สงครามโคลน
สงครามโคลนถูกกล่าวถึงครั้งแรกในภาพยนตร์"" โดยโอบีวัน เคโนบีและเจ้าหญิงเลอา ออร์กานา แม้จะยังไม่มีการอธิบายในตอนนั้นว่าสงครามโคลนคืออะไร วลีจำพวก "ในช่วงสงครามโคลน..." มักถูกใช้ในผลงานเรื่องแต่งต่างๆ เพื่อเพิ่มความลึกของการบรรยาย แนวคิดแรกๆ ของสงครามโคลนคือสงครามระหว่างสาธารณรัฐกับชาวแมนดาลอเรียนเช่นที่มีการอ้างถึงใน Tha Galactic Empire Scrapbook ซึ่งมีขึ้นนานหลายปีก่อนที่แนวคิดจริงๆ ของสงครามโคลนจะถูกคิดขึ้น ในช่วงนั้นมักเป็นที่ถือกันว่าสงครามโคลนจบสิ้นลงเป็นเวลานานก่อนการก่อตั้งจักรวรรดิกาแลกติก หนังสือ "A Guide to the Star Wars Universe" ระบุว่าสงครามโคลนจบสิ้นลงในปีที่ 35 ก่อนยุทธการยาวิน (ซึ่งถูกแก้ไขใหม่ในภายหลังว่าเป็นการจัดระเบียบใหม่ครั้งใหญ่) และมอน มอธมาใน "The Farlander Papers" ได้พูดถึง 'หลายทศวรรษแห่งความสงบสุข' (decades of peace) ระหว่างการสิ้นสุดของสงครามโคลนกับการก่อตั้งจักรวรรดิ ในขณะที่พัลพาทีนได้รับการเลือกตั้งให้เป็นประธานาธิบดีในช่วงสงครามแต่ยังไม่ถือตนเองเป็นจักรพรรดิและกวาดล้างเหล่าเจไดจนกระทั่งเป็นเวลานานหลังจากนั้น อย่างไรก็ดีในหนังสือการ์ตูนชุด "Star Wars" ของสำนักพิมพ์ Marvel ได้กล่าวถึงสงครามโคลนไว้ว่าเป็นเหตุการณ์ที่เกิดขึ้นในช่วงหลังมากพอทีเลอา ออร์กานา จะเป็นบุคคลสำคัญคนหนึ่ง และพัลพาทีนก็ได้ขึ้นครองอำนาจแล้ว ในช่วงที่หนังสือนิยายเรื่องแต่งเสริมยังเป็นลิขสิทธิ์ของสำนักพิมพ์ Bantam นั้น ผู้แต่งมักประสบปัญหาข้อจำกัดในการบรรยายถึงเหตุการณ์ในสงครามโคลน นอกจากนั้น ก่อนที่ภาพยนตร์สตาร์ วอร์ส เอพพิโซด 2: กองทัพโคลนส์จู่โจมจะเข้าฉาย คนส่วนใหญ่เชื่อว่า "โคลน" ใน "สงครามโคลน" หมายถึงว่าพวกโคลนเป็นตัวร้ายในสงครามกับสาธารณรัฐและเจได และผลงานในเรื่องแต่งเสริมที่ถูกเขียนขึ้นก่อนปีพ.ศ. 2545 ก็สนับสนุนแนวความคิดนี้